Source: https://romaniafarajustitie.wordpress.com/2015/03/20/laura-voicu-avocata-alinei-bica-a-fost-retinuta-pentru-ca-a-imputernicit-un-avocat-de-la-unbr-bota-avocatul-learciu-este-considerat-aprioric-infractor-desi-face-parte-dintr-o-uniune-infiintata-lega/
Timestamp: 2017-08-22 18:45:31+00:00

Document:
Laura Voicu, avocata Alinei Bica, a fost reţinută pentru că a împuternicit un avocat de la UNBR-Bota! Avocatul Learciu este considerat aprioric infractor deşi face parte dintr-o Uniune înfiinţată LEGAL! | No Justice
Laura Voicu, avocata Alinei Bica, a fost reţinută pentru că a împuternicit un avocat de la UNBR-Bota! Avocatul Learciu este considerat aprioric infractor deşi face parte dintr-o Uniune înfiinţată LEGAL!
Publicat de Snake pe Martie 20, 2015
Publicat în: Asa NU, Avocat, CEDO, Conditia Umana, Coruptie, Drame & Destine, Eveniment, Judecator, Justitie, Legislaţie, Made in Romania, Mafie, Penale, Politica, Procuror, Propuneri, Scop & Motivatii.	Etichetat: abuzuri UNBR Bota, avocat Laura Voicu, avocat Niculae Learciu, CSM si UNBR Bota, hartuirea avocatilor din UNBR Bota, legalitatea UNBR Bota.	9 comentarii
Laura Voicu a fost retinuta de DNA pentru ca are un avocat stagiar din structura UNBR-Bota!!!??? Mai exact, Voicu l-a mandatat pe Niculae Learciu, avocat in UNBR-Bota, sa se prezinte la DNA pentru a asista la actele de urmarire penala dintr-un anumit dosar, altul decat cel al Alinei Bica. Procurorii DNA nu au recunoscut calitatea de avocat a lui Niculae Learciu, in ciuda sutelor de hotarari judecatoresti definitive care au statuat ca UNBR-Bota functioneaza legal, si, conform unor surse, l-au pus sub acuzare pentru exercitare fara drept a profesiei de avocat.
Razboiul dintre cele doua Uniuni ale avocatilor si magistratii romani are vreo 11 ani! Deci, e problema veche, niciodata transata, niciodata solutionata. In toti acesti ani, avocatii din UNBR-ul infiintat cu acte legale au fost hartuiti crunt!!! Cand interesele sunt uriase iar mafia celor din UNBR-ul traditional se bucura de o mare putere in randul celor aflati in functii inalte, cine sa aiba curajul nebun de a hotari ceea ce se impune LEGAL?
In septembrie 2014, Inspectia CSM a transmis un raspuns oficial Baroului Dolj prin care anunta ca avocatii traditionali au fost informati de faptul ca Inspectia nu poate verifica si pune in discutie autoritatea de lucru judecat si ca “orice persoana este datoare sa respecte independenta judecatorilor”. Cu alte cuvinte, CSM a dat de stiinta avocatilor traditionali ca jurisprudenta parchetelor si instantelor din Romania a stabilit, prin numeroasele hotarari judecatoresti, ca avocatii din UNBR – Bota profeseaza legal, si ca aceste hotarari trebuiesc respectate.
Magistratii au recunoscut in proportie covarsitoare ca barourile din UNBR – Bota au acte de infiintare si prin urmare au dreptul de a profesa ca avocati!!!
Cu toate acestea, avocatii de la UNBR-Bota sunt hartuiti de ani de zile in ciuda sutelor de hotarari judecatoresti (autoritate de lucru judecat!!) prin care li se recunoaste dreptul de a profesa ca avocati!
Dar cum orice lucru rau are si partea sa buna, n-ar fi exclus ca taman in acest caz sa se puna punct abuzurilor comise de magistrati si procurori si sa se hotarasca unanim si la nivel national ca avocatii din UNBR-ul Bota sunt in sfarsit liberi sa profeseze. Mizez pe definitivarea cazului in sens pozitiv deoarece avocatul Nicolae Learciu este fiul unui judecator de la Curtea de Apel Bucuresti!
Data fiind particularitatea exceptionala a cazului, nadajduiesc ca in sfarsit magistratii vor aduce pacea in acest razboi ce pare interminabil. S-a perpetuat o anomalie fix in sanul justitiei pentru ca parlamentarii si persoanele cu drept de decizie au ales de fiecare data inactiunea! Greii din justitie dar si paralamentarii au privit excesiv de tolerant la abuzurile comisie impotriva avocatilor din UNBR-ul infiintat legal si niciunul n-a pus punctul pe „i” din motive lesne de inteles: majoritatea celor care ar fi trebuit sa stopeze abuzurile au fii, fiice, sotii, soti in UNBR-ul traditional neinfiintat legal!
Precizez ca lipsa actelor de infiintare ale UNBR-ului traditional a fost demonstrata de fiecare data in procesele avocatilor hartuiti, instantele consemnand de cele mai multe ori acest aspect!
In cazul Learciu-Voicu se intampla un lucru si mai grav: avocatul din UNBR-Bota este considerat din start infractor, incalcandu-i-se prezumtia de nevinovatie!!! In ce tara traim, domnilor? In tara procurorilor Dumnezei? Bine spunea Undrea ca puterea apartine celor care detin catusele!
← Înscăunarea frauduloasă a Noului Consiliu de Mediere
Revoltătoare sancţiuni dispuse de ANAF: amendă de 5.000 lei şi activitatea suspendată pentru o lună!!! Comerciantului i s-a găsit un minus în gestiune de … 50 lei!!!! →
9 comentarii la “Laura Voicu, avocata Alinei Bica, a fost reţinută pentru că a împuternicit un avocat de la UNBR-Bota! Avocatul Learciu este considerat aprioric infractor deşi face parte dintr-o Uniune înfiinţată LEGAL!”
Snake pe Martie 20, 2015 la 2:45 pm a spus:
Procurorii din cadrul Direcției Naționale Anticorupție – Secția de combatere a corupției au dispus punerea în mișcare a acțiunii penale și reținerea pentru 24 de ore, începând cu data de 19 martie 2015, a inculpatei VOICU LAURA CĂTĂLINA, avocat în cadrul Baroului București, sub aspectul săvârșirii infracțiunilor de favorizare a făptuitorului și instigare la infracțiunea de exercitare fără drept a unei profesii sau activități.
De asemenea, s-a dispus urmărirea penală față de LEARCIU NICULAE, sub aspectul săvârșirii infracțiunii de exercitare fără drept a unei profesii sau activități.
În ordonanțele de reținere, respectiv de efectuare a urmăririi penale și punere în mișcare a acțiunii penale se arată că, în cauză, există date și indicii din care rezultă suspiciunea rezonabilă ce conturează următoarea stare de fapt:
Avocatul Voicu Laura-Cătălina, apărător ales al inculpatei Deaconu Georgia Ioana, arestată preventiv în dosarul nr. 189/P/2012 al Secției de combatere a corupției din cadrul DNA, cunoscând faptul că suspectul Learciu Niculae nu deține calitatea de avocat, fiind înscris în așa numitul „Barou constituțional”, l-a desemnat pe acesta să participe la activități de urmărire penală ce urmau a se desfășura la sediul DNA în dosarul nr. 189/P/2012, precum și, în repetate rânduri, în alte cauze aflate pe rolul DNA.
Din dispoziția inculpatei Voicu Laura-Cătălina, Learciu Niculae a exercitat și alte activități ce țin de profesia de avocat, prezentându-se la termene de grefă în Serviciul de reținere și arestare preventivă unde a acordat asistență juridică mai multor clienți ai acesteia.
În acest mod, cu referire la dosarul 189/P/2012, Voicu Laura-Cătălina a creat condițiile necesare pentru tergiversarea urmăririi penale, prin punerea procurorilor în situația de a proceda la refacerea actelor de urmărire efectuate cu inculpata din dosarul respectiv, lipsită de asistență juridică.
Prin prezentarea lui Learciu Niculae ca avocat, Voicu Laura-Cătălina a urmărit și posibila înlăturare a unor probe care ar fi putut fi valorificate în urma desigilării sacilor în care acestea se aflau, întrucât această operație nu ar mai fi putut fi refăcută, iar lipsa apărării inculpatei arestate ar fi atras nelegalitatea obținerii lor, cu consecința imposibilității utilizării acestora ca mijloace de probă în cauza nr. 189/P/2012 a DNA. Inculpatei Voicu Laura-Cătălina și suspectului Learciu Niculae li s-au adus la cunoștință calitatea procesuală și acuzațiile, în conformitate cu prevederile art. 309, respectiv 307 Cod de procedură penală.
Inculpata VOICU LAURA CĂTĂLINA urmează a fi prezentată, la data de 20 martie 2015, cu propunere de arestare preventivă pentru 30 de zile, la Curtea de Apel București.
Snake pe Martie 20, 2015 la 11:00 pm a spus:
Laura Voicu a fost pusa sub control judiciar. Dupa iesirea din arest a avut o intervenție telefonică la România TV, în emisiunea „Ediția de seară”, unde a făcut primele declarații după tot ce s-a întâmplat.
„Nu am voie să comentez nimic din ce s-a întâmplat. Am voie doar să profesez, iar acest lucru mă bucură foarte mult pentru că am fost și sunt avocată”, a zis Laura Voicu.
„După ce mi se va judeca contestația, voi veni la dumneavoastră, domnule Ciutacu, în emisiune”, a mai spus avocata Alinei Bica.
Întrebată de Victor Ciutacu dacă este optimistă în ceea ce privește contestația, Laura Voicu a zis: „După 24 de ore de pușcărie și refuz de hrană, credeți-mă că nici eu nu mai știu cum sunt”.
„Nu am nimerit cu Elena Udrea în celulă. Doamne ferește. Exclus! Astăzi, prietenii mei avocați au vrut să mă scoată la grefă și nu au putut întrucât era scoasă doamna Udrea. Se pare că nu am voie să comunic cu Elena Udrea, deși nu înțeleg de ce. Nu ne cunoaștem, nu avem dosare comune. Nu avem nimic”, a adăugat avocata.
„Am stat în celulă cu trei doamne extraordinare. Cu dumnealor… timpul a trecut foarte repede. Nu am dormit deloc în aceste ore. (…) Nu am vorbit nici cu Alina Bica. Am respectat reținerea și asta este tot”, a punctat Laura Voicu.
În încheiere, avocata Alinei Bica a zis: „Voi fi la fel de vocală în continuare indiferent de soluția care va fi luată pe contestație. Sunt un avocat care crede în clienții săi. Oricum sunt siderată de absolut tot ce s-a întâmplat.”
Laura Voicu, avocata fostei şefe a DIICOT Alina Bica, va fi cercetată în libertate, au decis magistraţii ICCJ respingând astfel propunerea de arestare preventivă pentru 30 de zile cerută de procurorii DNA.
Snake pe Martie 20, 2015 la 11:14 pm a spus:
Din probele administrate în cauză a reieșit că la data de 19 martie 2015, în jurul orelor 11, la sediul Direcției Naționale Anticorupție s-a prezentat Niculae Learciu care a prezentat împuternicirea avocaţială nr. 2245181/2015 din aceeaşi dată, prin care avocatul titular Laura Voicu, apărător al numitei Ioana Georgia Deaconu – vicepreședintele asociației ”Tineri pentru viitor” cercetată pentru mai multe infracțiuni în legătură cu administrarea unor fonduri europene obținute pe diverse programe – care a înmânat procurorului împuternicirea avocațială și o legitimație denumită „Carte de identitate pentru avocat” seria …. X 3 având următoarele inscripții: Uniunea Națională a Barourilor din România, Baroul București, în partea stângă o siglă a UNBR conținând în centru o carte descrisă în interiorul căreia este scris pe fiecare parte cuvântul LEX, iar în partea dreaptă o siglă a Baroului București. În partea de jos a legitimației care are formatul unui card bancar se află numele titularului, Niculae Learciu. Pe verso sunt înscrise date referitoare la nr. dosarului de avocat, CNP-ul titularului, sediul profesional principal, data înscrierii în barou, data definitivării în profesie.
Snake pe Martie 22, 2015 la 4:29 am a spus:
Sub masca anticoruptiei se ascunde un stat opresiv!
Un protest din partea forurilor de conducere ale profesiei este imperativ. Anticoruptia este una, si este cuvenita si apreciata, iar dreptul la aparare si profesia avocatului este alta. Anticoruptia nu poate justifica niciun abuz, iar modalitatea de abordare din partea DNA reprezinta un abuz fara margini! O vadita actiune la intimidare si descurajare.
Snake pe Martie 22, 2015 la 4:34 am a spus:
Asociatia pentru Dialog si Solidaritate a Avocatilor se solidarizeaza cu avocata Laura Voicu: “Apreciem ca masurile luate si propuse fata de colega noastra Laura Voicu sunt disproportionate si aplicate in mod excesiv, cu o miza pe care o intuim a fi de intimidare si presiune… Ne exprimam ingrijorarea fata de marginalizarea profesiei de avocat din cauza practicilor excesive ale procurorilor”
Snake pe Martie 24, 2015 la 8:44 pm a spus:
Mesajul avocatei Laura Voicu pe facebook:
“Sa-ti fie rusine domnule decan al Baroului Bucuresti!
Toti avocatii care m-au sustinut, pentru ca solidaritatea nu este perimata (cel putin la cei care au verticalitate si sistem de valori) vor fi cercetati de BB pentru ajutorul dat. Pentru faptul ca au fost langa mine in timp ce eram plimbata cu catuse la maini. Pentru ca mi-au aratat ca imi pot lipi lumea sparta in bucati de catre cei care vor sa imi inchida gura! In timp ce preocuparea ‘colegilor’ mei era sa ma condamne fara sa stie despre ce este vorba. Maine am contestatia DNA. In continuare se vrea arestarea mea. Fac un apel catre toti colegii mei care mi-au fost alaturi in cel mai negru cosmar al vietii mele, sa nu vina maine. Imi este teama pentru ei, pentru familiile lor, pentru ceea ce iubesc. Respect tot ceea ce-au facut pentru mine si le multumesc din tot sufletul ca mi-au dat o gura de aer atunci cand totul era prabusit in jurul meu. Dar nu vreau ca din cauza mea sa li se intample lucruri, pornite, culmea, din partea celor care ar fi trebuit sa fie langa mine! Salut si sustin candidatura lui Daniel Fenechiu si sper sa se schimbe ceva. Si inca ceva, domnule decan, nu am invatat pozitia ghiocel si nici nu am de gand sa o fac. Nici macar dupa 24 de ore de puscarie”.
Snake pe Martie 24, 2015 la 8:58 pm a spus:
Laura Voicu, pentru a scapa de un nou abuz care ar putea veni din partea unor colegi avocati, si-a depus cerere de intrare in Baroul Iasi. Avocatul, pentru cine nu stia, a ajuns in sala de judecata o cantitate neglijabila care poate fi calcata in picioare de orice procuror care se obrazniceste sa se creada mai presus decat instanta.
Avocatii care au venit in sala sa o sustina pe Laura Voicu au fost amenintati pe fata de procuroarea DNA de sedinta Monica Liana Constantinescu, care din cate am auzit este si procuroarea de caz: “Atentie, eu sunt procuror DNA”. Asa, si? Cu ce este mai presus aceasta decat un procuror de la alt parchet? Cine ii da dreptul sa ameninte in asa hal niste avocati? Speram ca avocatii care au asistat la acest moment sa depuna o plangere impotriva acestei procuroare de la DNA, caci nu ne asteptam ca sefii ei sau CSM sa reactioneze, declara avocatii siderati de cele intamplate in sedinta.
Snake pe Martie 27, 2015 la 5:16 pm a spus:
Avocata Laura Voicu, aparatoarea Alinei Bica, va fi anchetata in libertate in dosarul in care este acuzata de favorizarea faptuitorului si instigare la exercitarea fara drept a profesiei de avocat. Decizia a fost luata, miercuri 25 martie 2015, de judecatorul Horia Valentin Selaru de la Inalta Curte. Practic, Selaru a respins contestatia DNA fata de hotararea Curtii de Apel Bucuresti din 20 martie 2015, prin care s-a respins cererea procurorilor de arestare a Laurei Voicu.
Snake pe Martie 28, 2015 la 3:50 pm a spus:
Retinerea avocatei Laura Voicu pentru angajarea unui avocat din UNBR-Bota este un abuz certificat de ICCJ. Dovada sta in solutia ICCJ data in cazul unui avocat din UNBR-Bota trimis in judecata chiar de DNA pentru asa-zisa practicare fara drept a profesiei de avocat. Verdictul a fost achitare, iar DNA stia de solutie la momentul retinerii avocatei Voicu. Lumeajustitiei.ro cere deschiderea unui dosar de represiune nedreapta pe numele procuroarei Liana Constantinescu.

References: CSM 
 CSM 
 CSM 
 ICCJ 
 CSM 
 ICCJ